Traficul este oprit joi după-amiaza pe DN6, în județul Mehedinți, din cauza unui accident în care au fost implicate o cisternă și un autoturism. O persoană din autoturism este încarcerată.
Centrul Infotrafic anunță că accidentul a avut loc pe DN 6 Orșova-Caransebeș, la ieșire din localitatea Orșova, în județul Mehedinți.
În accident au fost implicate o autocisternă fără încărcătură și un autoturism.
O persoană din autoturism este încarcerată, potrivit Mediafax.
Traficul este oprit pe ambele sensuri pentru a permite intervenția echipajelor specializate. Se estimează reluarea normală a circulației după ora 17.00.